13/10/2022 | Administración LocalMunicipal
Oroso
Aprobación definitiva da modificación da ordenanza reguladora do prezo público pola prestación de servizos complementarios de educación nos colexios públicos de educación infantil e primaria do Concello de Oroso

Terminado o prazo de exposición pública sen presentación de reclamacións da modificación da Ordenanza Reguladora do Prezo Público pola prestación de Servizos Complementarios de Educación nos Colexios Públicos de Educación Infantil e Primaria no Concello de Oroso, aprobada na sesión plenaria de data 28 de xullo de 2022, e publicado anuncio de aprobación provisional no BOP número 148 de data 5 de agosto de 2022. De acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da lei reguladora das facendas locais procédese á publicación íntegra do texto da modificación da devandita ordenanza, ao considerarse aprobada definitivamente segundo o acordo plenario anteriormente mencionado: 1.1. De conformidade co previsto no artigo 127, en relación co artigo 41 TR 2/2004 da lei reguladora das Facendas Locais este concello establece o prezo público por prestación de servizos complementarios de educación nos Colexios Públicos de educación infantil e primaria do concello de Oroso, especificando as tarifas no artigo 4 e seguintes, que se rexerán polo presente texto normativo.2.1. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten a prestación dos seguintes servizos complementarios de educación nos Colexios Públicos de educación infantil e primaria do concello de Oroso: 2.1.1 Servizo “BOS DÍAS COLE”, que comprende: · Atención, coidado e custodia nas instalacións dos centros aos nenos matriculados nos centros educativos antes do inicio da xornada escolar durante o horario definido no Regulamento do servizo, así como a atención educativa apropiada aos nenos e nenas desta idade, de conformidade coa normativa aplicable. · Prestación do servizo de almorzo, de acordo co Regulamento do servizo.2.1.2. Servizo de Comedor Escolar, que comprende: · Atención, coidado e custodia nas instalacións dos centros aos nenos matriculados nos centros educativos despois do final da xornada escolar durante o horario definido no Regulamento do servizo, así como a atención educativa apropiada aos nenos e nenas desta idade, de conformidade coa normativa aplicable. · Prestación do servizo de xantar, de acordo co Regulamento do servizo.3.1. Están obrigados ao pago do prezo público regulado nesta ordenanza, aqueles usuarios recollidos no regulamento de servizo que se beneficien das actividades prestadas por este concello a que se refire o artigo anterior. En concreto, os pais, titores e, en xeral, aquelas persoas que ostentan a patria potestade dos nenos que utilicen o servicio.4.1. A contía do prezo público deriva da aplicación das seguintes tarifas: 4.1.1 Asistencia ordinaria ao Servizo “Bos Días Cole”: 4.1.1.1. Todos os días da semana sen dereito a almorzo: 30 euros/mes/usuario.4.1.1.2. Todos os días da semana con dereito a almorzo: 40 euros/mes/usuario.4.1.1.3. Tres días á semana sen dereito a almorzo: 24 euros/mes/usuario.4.1.1.4. Tres días á semana con dereito a almorzo: 30 euros/mes/usuario.4.1.2. Asistencia días soltos ao Servizo “Bos Días Cole”: 4.1.2.1. Días soltos con dereito a almorzo: 4 euros.4.1.2.2. Días soltos sen dereito a almorzo: 3 euros.4.1.3. Asistencia ordinaria ao Servizo Comedor Escolar: 4.1.3.1. Asistencia ordinaria todos os días da semana: 55 euros/mes/usuario.4.1.4. Asistencia días soltos ao Servizo Comedor Escolar.4.1.4.1. Días soltos: 5 euros/día/usuario.4.1.5. Matrícula por acceso ao servizo: 20 euros/usuario.4.2. Cando por circunstancias sobrevidas, o usuario ingrese ao servizo con posterioridade ao día 15 do mes, as tarifas previstas de asistencia ordinaria que corresponda pagar polo dito mes terán unha redución do 50 por cento.5.1 Están exentos do pago das tarifas establecidas no artigo anterior: a) Aqueles obrigados ao pago que de conformidade co Regulamento do Servizo sexan declarados coma en situación de Emerxencia Social. b) Os coidadores, educadores e auxiliares de enfermería que atendan aos alumnos de educación especial usuarios do servizo durante o xantar ou almorzo.6.1. Os usuarios do servicio que estivesen en posesión do título de familia numerosa en vigor e así o acreditasen no momento de presentación da solicitude, terán unha bonificación das cotas previstas de asistencia ordinaria do 20%. 6.2. Non terán dereito a bonificación ou redución algún aqueles alumnos que pertenzan a unidades familiares nas que algúns dos seus membros non estean ao corrente coas obrigas tributarias co Estado, Comunidade Autónoma e a facenda municipal, así coma coa Seguridade Social.7.1. O período impositivo das tarifas do prezo público polos conceptos recollidos nos artigos 4.1.1 e 4.1.3 (Asistencia ordinaria) desta ordenanza será o mes natural, producíndose o nacemento da obriga de pago o día 1 de cada mes.7.2. O período impositivo das tarifas do prezo público recollidas nos artigos 4.1.2 e 4.1.4 (Días soltos) desta ordenanza será o mes natural, producíndose o nacemento da obriga do pagamento no momento da utilización do servicio.7.3. O período impositivo das tarifas do prezo público recollidas no artigo 4.1.5 (Matrícula) desta ordenanza será o curso escolar, producíndose o nacemento da obriga do pagamento no momento da presentación da solicitude para o acceso ao servizo ou a renovación de praza.8.1. O cobro das tarifas do prezo público recollidas no apartado 4.1.1 e 4.1.3 (asistencia ordinaria) xestionarase a partires dun padrón constituído polos recibos comprensivos dos obrigados ao pago, usuarios e tarifas aplicables o cal será aprobado mensualmente dentro do período impositivo correspondente e publicándose anuncio no taboleiro municipal de edictos.8.2. O período ordinario de pago será de trinta días naturais dende a aprobación e publicación do correspondente padrón, transcorrido o cal as contías devindicadas poderán ser esixidas mediante o procedemento de constrinximento.8.3. O medio de pago ordinario será o de domiciliación bancaria nas contas sinaladas polos obrigados ao pago, producíndose o cargo dentro dos dez primeiros días dende a aprobación do Padrón correspondente.8.4. As declaracións de altas, baixas e en xeral de variación de datos feitas dentro dun período impositivo surtirán efectos no Padrón do período inmediatamente posterior.8.5. Para o cobro das tarifas por utilización do servicio por días soltos, poderá utilizarse calquera dos seguintes sistemas, a proposta do servicio de Intervención-Tesouraría e acordado por resolución da Alcaldía-Presidencia: 8.5.1. Habilitar un sistema de bonos prepago ou entradas numeradas que os usuarios adquirirán directamente nos servicios municipais ou da empresa prestadora do servizo e entregarán aos encargados do servizo no momento da utilización de cada servicio.8.5.2. Mediante padrón aprobado mensualmente, constituído polos recibos comprensivos dos obrigados ao pago, usuarios, tarifas aplicables e número de prestacións no mes natural anterior, o cal seguirá o mesmo procedemento establecido nos apartados 1, 2 e 3 deste artigo.8.6. O pago da tarifa de matrícula prevista no artigo 4.1.5 farase mediante autoliquidación dos obrigados ao pago nos impresos habilitados ao efecto pola Administración municipal e ingreso das contías correspondentes nas entidades bancarias autorizadas, con anterioridade en todo caso á presentación da solicitude de ingreso ou renovación de praza.8.7. O desistimento ou falta de asistencia dos usuarios ao servizo non suporá redución nin exención da obriga de pagamento mentres non se formalice a baixa correspondente por escrito ante o rexistro municipal e causará efectos no período impositivo seguinte, non procedendo a devolución do ingresado con anterioridade á data de comunicación da baixa. Dita baixa será de oficio para aqueles participantes que deban algún recibo, sen prexuízo do cobro dos mesmos pola vía de constrinximento. A presente modificación da ordenanza entrará en vigor cando unha vez aprobada definitivamente polo Pleno da corporación e publicado o seu texto integro no Boletín Oficial da Provincia, teña transcorrido o prazo previsto no artigo 65.2 da Lei 7/85, de 2 de abril, reguladora das bases de réxime local. Contra a aprobación definitiva desta ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte a publicación da modificación no Boletín Oficial da Provincia. En Oroso, a 05 de outubro de 2022. O Alcalde-presidente, Luis Rey Villaverde